
Prípravok na ochranu rastlín pre profesionálnych používateľov
AMCERON

Rastový regulátor vo forme kvapalného koncentrátu  pre riedenie vodou (SL), určený na obmedzenie poliehania obilnín, redukciu nadmernej násady plodov a podporu sfarbenia plodov jablone a stimuláciu tvorby kvetných pupeňov hrušky. 

ÚČINNÁ LÁTKA
	Ethephon
	480 g/l 
(39,5 % hm)
	

	
	
	



Látky nebezpečné pre zdravie, ktoré prispievajú ku klasifikácii prípravku: ethephon CAS No.: 16672-87-0, polyoxyethylentridecyletherphosphate CAS No.: 9046-01-9.

OZNAČENIE PRÍPRAVKU
	[image: ]
	[image: ]

	GHS05
	GHS09

	Nebezpečenstvo

	H290
	Môže byť korozívna pre kovy.

	H314
	Spôsobuje vážne poleptanie kože a poškodenie očí.

	H411
	Toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P234
	Uchovávajte iba v pôvodnej nádobe.

	P260
	Nevdychujte prach/dym/plyn/hmlu/pary/aerosóly.

	P264
	Po manipulácii starostlivo umyte ruky a tvár vlažnou vodou a mydlom.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301+P330
+P331
	PO POŽITÍ: vypláchnite ústa. Nevyvolávajte zvracanie.

	P303+P361
+P353
	PRI KONTAKTE S POKOŽKOU (alebo vlasmi): Všetky kontaminované časti odevu okamžite vyzlečte. Pokožku opláchnite vodou/sprchou.

	P304+P340
	PO VDÝCHNUTÍ: Presuňte osobu na čerstvý vzduch a umožnite jej pohodlne dýchať.

	P305+P351
+P338
	PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P310
	Okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P363
	Kontaminovaný odev pred ďalším použitím vyperte.

	P391
	Zozbierajte uniknutý produkt.

	P405
	Uchovávajte uzamknuté.


	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH071
	Žieravé pre dýchacie cesty.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1 	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany biodiverzity užitočného hmyzu udržiavajte medzi ošetrovanou plochou a neobhospodarovanou zónou ochranný pás zeme v dĺžke 3 m.
Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo3	Pre ryby a ostatné vodné organizmy slabo jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Typhlodromus pyri a Aphidius rhopalosiphi s prijateľným rizikom pri dodržaní predpísanej dávky alebo koncentrácie a dodržaní návodu na použitie.

Obmedzenie pre aplikáciu do plodín jabloň, hruška:
Z dôvodu ochrany včiel a iného opeľujúceho hmyzu neaplikujte na kvitnúci porast počas denného letu včiel, aplikáciu vykonajte vo večerných hodinách. 

Zákaz používania prípravku v 1. ochrannom pásme zdrojov pitných vôd!
1. Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
2. Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.
Neaplikujte v blízkosti hladín tečúcich a stojatých vôd! Dodržujte neošetrovanú vegetačnú ochrannú zónu! 
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

Držiteľ autorizácie: 	Sharda Cropchem España S.L.
	Edificio Atalayas Business Center
	Carril Condomina No. 6, 12th Floor
	30006 Murcia, Španielske kráľovstvo

Číslo autorizácie:	19-00616-AU
Dátum výroby:	uvedené na obale
Číslo výrobnej šarže:	uvedené na obale

Balenie: 	0,100 l, 0,250 l a 1 l HDPE fľaša
5 l a 20 l HDPE kanister	


PÔSOBENIE PRÍPRAVKU
AMCERON obsahuje účinnú látku ethephon, ktorá patrí do skupiny fosfonátov. Ľahko vniká do pletív rastlín, kde uvoľňuje etylén, ktorý spolu s inými hormónmi skracuje stonku a stimuluje syntézu spevňujúcich látok. Skracuje dĺžku stebla a zvyšuje odolnosť obilniny proti poliehaniu.

[bookmark: _GoBack]NÁVOD NA POUŽITIE
	Plodina
	Účel použitia

	Dávka/ha
	Ochranná doba
	Poznámka 


	jačmeň ozimný, pšenica ozimná
	obmedzenie poliehania
	1,0  l
	 AT
	

	jačmeň jarný
	obmedzenie poliehania
	0,75 l
	AT
	

	pšenica jarná
	obmedzenie poliehania
	0,5-1 l
	AT
	

	tritikale ozimné
	obmedzenie poliehania
	0,5-1,25 l
	AT
	

	jabloň
	redukcia nadmernej násady plodov, podpora dobrého vzhľadu plodu
	0,25-0,75 l (0,05%)
	10 dní
	

	hruška
	stimulácia tvorby kvetných pupeňov
	0,05-0,3 l
(0,01-0,025%) 

	110 dní
	celková dávka: 0,6 l/ha za rok


AT – ochranná doba je stanovená odstupom medzi termínom aplikácie a zberom.

POKYNY PRE APLIKÁCIU
Jačmeň ozimný, pšenica ozimná, jačmeň jarný
Dávka vody: 200 l/ha.
Maximálny počet aplikácií za vegetáciu plodiny: 1x.
Pšenicu ozimnú a jačmeň ozimný ošetrujte v rastovom štádiu od skorého metania až do začiatku klasenia (BBCH 41-51).
Jačmeň jarný ošetrujte v rastovom štádiu od skorého metania až do prvých viditeľných ostí (BBCH 41-49).

Pšenica jarná a tritikale ozimné
Dávka vody: 150-400 l/ha.
Maximálny počet aplikácií za vegetáciu plodiny: 1x.
Ošetrujte  od rastového štádia, keď je vlajkový list už viditeľný, ešte stočený, do fázy konca metania, kedy je pošva vlajkového listu zdurená (BBCH 37-45).

Jabloň
Dávka vody: 500-1500 l/ha.
Maximálny počet aplikácií : 1x za rok.
Prípravok aplikujte od štádia červeného pupeňa, do začiatku kvitnutia (BBCH 57-61) a od rastového
štádia, keď plody majú 80% konečnej veľkosti do štádia pokročilého zretia - intenzívneho sfarbovania
plodov (BBCH 78-85).

Hruška
Dávka vody: 500-1200 l/ha.
Maximálny počet aplikácií:  3x za rok.
Interval medzi aplikáciami: 7 dní.
Ošetrujte  v rastovom štádiu od konca kvitnutia po štádium priemeru plodov do 40 mm, plody vzpriamené (BBCH 69-74).

Aplikácia v hruške:
1. aplikácia: 0,025 % (25 ml prípravku na 100 l vody) 
2. aplikácia: 0,015 % (15 ml prípravku na 100 l vody) 
3. aplikácia: 0,010 % (10 ml prípravku na 100 l vody) 
Množstvo prípravku je závislé na dennej teplote: 
15-20 °C: 100 % aplikačnej dávky
20-25 °C: 75 % aplikačnej dávky
> 25 °C: 50 % aplikačnej dávky

Menej významné použitie 
NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	mečík
	regulácia rastu
	1,7 l
	19 dní
	



Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!

POKYNY PRE APLIKÁCIU
Dávka vody: 800 - 1000 l/ha.
Maximálny počet aplikácií za vegetáciu plodiny: l x.
Optimálny termín aplikácie prípravku je od začiatku do konca predlžovania výhonku (BBCH 31-39).

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri použití v súlade s registrovaným rozsahom a spôsobom použitia (Zoznam autorizovaných prípravkov na ochranu rastlín a prípravkov na ochranu rastlín povolených na paralelný obchod pre príslušný rok), nie sú známe údaje o možnej fytotoxicite, odrodovej citlivosti, alebo iné negatívne vplyvy na danú plodinu. Vplyv na spracovanie prostredníctvom transformačných procesov konzultujte s držiteľom autorizácie. Vplyv na rastliny/dreviny alebo ich časti používané na množenie konzultujte s držiteľom autorizácie.

Vzhľadom na to, že produkt je rastový regulátor, nie je predpoklad vzniku rezistencie.

VPLYV NA ÚRODU
Pri dodržaní pokynov aplikácia prípravku nemá negatívny vplyv na úrodu. Nepoužívajte na ošetrenie jabĺk určených na skladovanie. Pri aplikácii skôr ako 10-14 dní pred zberom sa zvyšuje riziko prepadu plodov.

VPLYV NA NÁSLEDNÉ, NÁHRADNÉ A SUSEDIACE PLODINY
Pri dodržaní návodu na použitie nehrozí poškodenie plodín, ktoré budú na ošetrovanom pozemku pestované v rámci normálneho osevného postupu ani v prípade potreby zaorania plodiny. 
Aplikáciou nesmú byť zasiahnuté necieľové porasty a susediace rastliny!

VPLYV NA UŽITOČNÉ A INÉ NECIEĽOVÉ ORGANIZMY
V pokusoch nebol pozorovaný negatívny vplyv na užitočné a necieľové organizmy. Pri použití v súlade s autorizovaným rozsahom a spôsobom použitia , nie sú známe údaje o možnom negatívnom vplyve na užitočné a necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby neskôr nedošlo k poškodeniu iných plodín ošetrovaných postrekovačom, musia byť všetky zvyšky prípravku z miešacích nádrží a postrekovača ihneď po ukončení postreku odstránené podľa nasledujúceho postupu:
1) Po vyprázdnení nádrže vypláchnite nádrž, ramená a trysky čistou vodou (štvrtinou nádrže objemu postrekovača)
2) Vypustite oplachovú vodu a celé zariadenie znovu prepláchnite čistou vodou (štvrtinou nádrže objemu postrekovača), prípadne s prídavkom čistiaceho prostriedku alebo sódy (3 % roztokom)
3) Opakujte postup podľa návodu „2“ ešte raz. 
Trysky a sitká musia byť čistené oddelene pred zahájením a po ukončení preplachovania.
Nevyplachujte  v dosahu zdrojov podzemných a povrchových recipientov vôd!

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie (etiketu prípravku).
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky. 
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 
Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb:
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod. 

V prípade ak sa prípravok dostane do styku s ohňom, haste požiar najlepšie hasiacou penou, hasiacim práškom, prípadne pieskom alebo zeminou. Vodu je možné použiť len vo forme jemnej hmly, a to len v takých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje podzemných ani recipienty povrchových vôd.

Dôležité upozornenie!
Pri požiarnom zásahu použite izolačné dýchacie prístroje, pretože pri horení môže dochádzať k vzniku toxických splodín.

PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v originálnych uzavretých obaloch, v čistých, suchých, vetrateľných a uzamknutých skladoch, oddelene od potravín, krmív, hnojív, liekov, dezinfekčných prostriedkov a obalov od týchto látok pri teplote od + 5 ºC do + 30 ºC. Prípravok chráňte pred mrazom a priamym slnečným žiarením. Uchovávajte mimo dosahu detí. Doba skladovateľnosti v originálnych neporušených obaloch je 2 roky od dátumu výroby. 

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd, alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technologických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch. 

